ddrg/super_eurlex huggingface dataset:
Προτάσεις του γενικού εισαγγελέα Darmon της 29ης Νοεμβρίου 1988. - BLAUPUNKT-WERKE GMBH ΚΑΤΑ OBERFINANZDIREKTION ΤΟΥ ΒΕΡΟΛΙΝΟΥ. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ BUNDESFINANZHOF. - ΚΟΙΝΟ ΔΑΣΜΟΛΟΓΙΟ - ΣΥΝΔΥΑΣΜΕΝΗ ΣΥΣΚΕΥΗ ΠΟΥ ΑΠΟΤΕΛΕΙΤΑΙ ΑΠΟ ΜΗΧΑΝΗ ΛΗΨΕΩΣ ΚΑΙ ΜΑΓΝΗΤΟΣΚΟΠΙΟ. - ΥΠΟΘΕΣΗ 245/87.



Συλλογή της Νομολογίας του Δικαστηρίου 1989 σελίδα 00573

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Marco Darmon ανέπτυξε τις προτάσεις του στις 29 Νοεμβρίου (*). Πρότεινε στο Δικαστήριο να αποφανθεί ως εξής:

Η συνδυασμένη συσκευή μηχανής λήψεως-εγγραφής βίντεο η οποία καθιστά δυνατή την άμεση λήψη εικόνων και ήχου καθώς και την αναπαραγωγή τους, την αναπαραγωγή ήδη εγγεγραμμένων κασεττών και, διά της προσθήκης ενός προσαρμογέα μικρής οικονομικής και τεχνικής σημασίας, την εγγραφή και αναπαραγωγή τηλεοπτικών εκπομπών, πρέπει να καταταγεί, κατ' εφαρμογή του σημείου 3, στοιχείο β), των γενικών κανόνων για την ερμηνεία της ονοματολογίας του κοινού δασμολογίου, με βάση τη συσκευή εγγραφής και αναπαραγωγής τηλεοπτικών εικόνων και ήχου την οποία εμπεριέχει και η οποία της προσδίδει τον ουσιώδη της χαρακτήρα.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Vilaça της 25ης Μαΐου 1988. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΙΤΑΛΙΚΗΣ ΔΗΜΟΚΡΑΤΙΑΣ. - ΠΑΡΑΒΑΣΗ ΚΡΑΤΟΥΣ - ΜΗ ΜΕΤΑΦΟΡΑ ΣΤΟ ΕΣΩΤΕΡΙΚΟ ΔΙΚΑΙΟ ΤΗΣ ΟΔΗΓΙΑΣ 84/414 - ΠΡΟΣΑΡΜΟΓΗ ΤΗΣ ΟΔΗΓΙΑΣ 76/764 ΣΤΗΝ ΤΕΧΝΙΚΗ ΠΡΟΟΔΟ. - ΥΠΟΘΕΣΗ 326/87.



Συλλογή της Νομολογίας του Δικαστηρίου 1988 σελίδα 04009



Προτάσεις του γενικού εισαγγελέα

++++

Κύριε πρόεδρε,

κύριοι δικαστές,

1. Η οδηγία 84/414 της Επιτροπής, της 18ης Ιουλίου 1984 (1), τροποποίησε, προσαρμόζοντάς την στην τεχνική πρόοδο, την οδηγία 76/764 του Συμβουλίου, της 27ης Ιουλίου 1976, περί προσεγγίεως των νομοθεσιών των κρατών μελών των αναφερομένων στα ιατρικά θερμόμετρα υδραργύρου εξ υάλου σταθεροποιήσσεως μεγίστης θερμοκρασίας (2), όπως τροποποιήθηκε με την οδηγία 83/128 του Συμβουλίου, της 28ης Μαρτίου 1983 (3).

2. Η νέα οδηγία όρισε στο άρθρο 2 ότι τα κράτη μέλη θα έθεταν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την οδηγία αυτή το αργότερο την 1η Ιανουαρίου 1986 και ότι θα ενημέρωναν αμέσως περί αυτού την Επιτροπή.

3. Επειδή δεν είχε καμία σχετική ενημέρωση από την Ιταλική Δημοκρατία, η Επιτροπή κίνησε, στις 9 Ιουλίου 1986, τη διαδικασία του άρθρου 169 της Συνθήκης.

4. Οι ιταλικές αρχές δεν αντέδρασαν κατά τη διάρκεια της διοικητικής διαδικασίας κατά συνέπεια, η Επιτροπή άσκησε την παρούσα προσφυγή λόγω παραβάσεως, με την οποία ζητεί από το Δικαστήριο να αναγνωρίσει ότι η Ιταλική Δημοκρατία, παραλείποντας να γνωστοποιήσει τις διατάξεις που ήταν υποχρεωμένη να θεσπίσει δυνάμει της εν λόγω οδηγίας ή αποφεύγοντας να θεσπίσει τις διατάξεις αυτές, παρέβη τις υποχρεώσεις που υπέχει από τη Συνθήκη ΕΟΚ.

5. Με το υπόμνημα αντικρούσεώς της η ιταλική κυβέρνηση αναγνώρισε την παράβαση όσον αφορά τη μη μεταφορά της οδηγίας στο εθνικό δίκαιο περιορίστηκε στην επίκληση ορισμένων δυσκολιών που εμπόδιαν την έγκαιρη πραγματοποίηση της μεταφοράς αυτής προέβη εξάλλου στη διαβεβαίωση ότι καταβάλλει κάθε δυνατή προσπάθεια για να πραγματοποιηθεί η μεταφορά αυτή το συντομότερο δυνατόν.

6. Κατά την επ' ακροατηρίου συζήτηση, η Επιτροπή δήλωσε ότι το αίτημά της περιοριζόταν βέβαια στην αιτίαση περί μη θεσπίσεως των αναγκαίων διατάξεων για την εκτέλεση της οδηγίας εντός της προβλεπομένης προθεσμίας.

7. Ακολουθώντας στο ζήτημα αυτό την πάγια νομολογία του Δικαστηρίου, δεν μου απομένει επομένως παρά να αναγνωρίσω την παράβαση της Ιταλικής Δημοκρατίας και να προτείνω να γίνει δεκτή η προσφυγή από το Δικαστήριο και να καταδικαστεί η καθής στα δικαστικά έξοδα.

(*) Μετάφραση από τα πορτογαλικά.

(1) ΕΕ L 228 της 25.8.1984, σ. 25.

(2) ΕΕ ειδ. έκδ. 13/004, σ. 112.

(3) ΕΕ L 91 της 9.4.1983, σ. 29.

ΚΑR/ΚΚ/V
Προτάσεις του γενικού εισαγγελέα Mischo της 19/04/1988. - GEORGES SEGUELA ΚΑΙ ΛΟΙΠΟΙ ΚΑΤΑ ADMINISTRATION DES IMPOTS. - ΑΙΤΗΣΗ ΤΟΥ TRIBUNAL DE GRANDE INSTANCE ΤΟΥ SAINT-BRIEUC ΚΑΙ ΤΟΥ NANCY ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ. - ΑΡΘΡΟ 95 - ΔΙΑΦΟΡΟΠΟΙΗΜΕΝΟΣ ΦΟΡΟΣ ΑΥΤΟΚΙΝΗΤΩΝ ΟΧΗΜΑΤΩΝ. - ΣΥΝΕΚΔΙΚΑΣΘΕΙΣΕΣ ΥΠΟΘΕΣΕΙΣ 76, 86 ΕΩΣ 89 ΚΑΙ 149/87.



Συλλογή της Νομολογίας του Δικαστηρίου 1988 σελίδα 02397



Προτάσεις του γενικού εισαγγελέα

++++

Κύριε πρόεδρε,

Κύριοι δικαστές,

1 . Τα ερωτήματα που υπέβαλε το Tribunal de grande instance του Nancy, τα οποία αποτελούν αντικείμενο των υποθέσεων 86 ως 89/87 και 149/87, είναι κατ' ουσία όμοια με το ερώτημα που υπέβαλε το Tribunal de grande instance της Mulhouse στο πλαίσιο της διαφοράς μεταξύ του Feldain και της γαλλικής φορολογικής υπηρεσίας, που απετέλεσε αντικείμενο της αποφάσεως του Δικαστηρίου της 17ης Σεπτεμβρίου 1987 ( υπόθεση 433/85, Συλλογή σ . 3521 ).

2 . Το ερώτημα που υπέβαλε το Tribunal de grande instance του Saint-Brieuc, που αποτελεί αντικείμενο της υποθέσεως 76/87 ( Seguela ), διαφέρει από το ερώτημα που είχε υποβληθεί στην υπόθεση Feldain μόνο καθόσον δεν αναφέρεται ρητώς στο μαθηματικό τύπο που χρησιμοποιείται για τον καθορισμό της φορολογήσιμης ιπποδύναμης των αυτοκινήτων . Ωστόσο, το εθνικό δικαστήριο αναφέρει στη Διάταξή του ότι το ερώτημά του είναι όμοιο με εκείνο της υποθέσεως Feldain, ώστε να μπορεί να συναχθεί το συμπέρασμα ότι αφορά το ίδιο ακριβώς πρόβλημα .

3 . Ως προς την ουσία, από την εξέταση των προκειμένων υποθέσεων δεν προέκυψε κανένα νέο στοιχείο σε σχέση με την υπόθεση Feldain .

4 . Υπό τις προϋποθέσεις αυτές, περιορίζομαι να αναφερθώ στην αιτιολογία της προαναφερθείσης αποφάσεως του Δικαστηρίου και στις προτάσεις που είχα αναπτύξει επί της υποθέσεως εκείνης, στις 16 Ιουνίου 1987 .

5 . Κατά συνέπεια, προτείνω η απάντηση να είναι όμοια με εκείνη της αποφάσεως της 17ης Σεπτεμβρίου 1987, ότι δηλαδή σύστημα τελών κυκλοφορίας το οποίο, αφενός, με την καθιέρωση φορολογικής κλίμακας που περιλαμβάνει περισσότερες ιπποδυνάμεις από τις άλλες, ανακόπτει την κατά τη συνήθη πρόοδο αύξηση του φόρου υπέρ των πολυτελών αυτοκινήτων εθνικής παραγωγής και, αφετέρου, προβλέπει τρόπο καθορισμού της φορολογήσιμης ιπποδύναμης δυσμενή για τα εισαγόμενα από άλλα κράτη μέλη αυτοκίνητα, εισάγει διακρίσεις ή έχει προστατευτικό αποτέλεσμα, κατά την έννοια του άρθρου 95 της Συνθήκης .

6 . Ως προς τα δικαστικά έξοδα, η απόφαση πρέπει να ορίζει τα συνήθη για περιπτώσεις υποβολής προδικαστικού ερωτήματος .

(*) Μετάφραση από τα γαλλικά .
Προτάσεις του γενικού εισαγγελέα Lenz της 22ας Νοεμβρίου 1988. - ΕΛΛΗΝΙΚΗ ΔΗΜΟΚΡΑΤΙΑ ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΕΚΚΑΘΑΡΙΣΗ ΛΟΓΑΡΙΑΣΜΩΝ ΕΓΤΠΕ - ΟΙΚΟΝΟΜΙΚΟ ΕΤΟΣ 1982. - ΥΠΟΘΕΣΗ 214/86.



Συλλογή της Νομολογίας του Δικαστηρίου 1989 σελίδα 00367

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Carl Otto Lenz ανέπτυξε τις προτάσεις του στις 22 Νοεμβρίου 1988 (*). Πρότεινε στο Δικαστήριο να αποφανθεί ως εξής:

1) Η προσφυγή απορρίπτεται.

2) Η προσφεύγουσα καταδικάζεται στα δικαστικά έξοδα.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Mischo της 28ης Φεβρουαρίου 1989. - SC BELASCO ΚΑΙ ΛΟΙΠΟΙ ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΑΝΤΑΓΩΝΙΣΜΟΣ - ΕΦΑΡΜΟΓΗ ΤΟΥ ΑΡΘΡΟΥ 85 ΤΗΣ ΣΥΝΘΗΚΗΣ ΕΟΚ ΕΠΙ ΣΥΜΠΡΑΞΕΩΣ ΠΟΥ ΑΦΟΡΑ ΑΣΦΑΛΤΟΥΧΕΣ ΕΠΕΝΔΥΣΕΙΣ. - ΥΠΟΘΕΣΗ 246/86.



Συλλογή της Νομολογίας του Δικαστηρίου 1989 σελίδα 02117



Προτάσεις του γενικού εισαγγελέα

++++

Κύριε πρόεδρε,

Κύριοι δικαστές,

1. Από τη νέα επ' ακροατηρίου συζήτηση, που διεξήχθη επί της υποθέσεως 246/86 στις 14 Φεβρουαρίου 1989, δεν προέκυψαν νέα στοιχεία που να με ωθούν να τροποποιήσω τις πρώτες μου προτάσεις, τις οποίες ανέπτυξα επί της υποθέσεως αυτής στις 5 Μαΐου 1988. Επομένως, με τις παρούσες προτάσεις επιβεβαιώνω τις αναλύσεις και το συμπέρασμα που αναφέρονται στο κείμενο αυτό.

2. Θα ήθελα απλώς να προβώ σε μία διευκρίνιση, όσον αφορά το πρόβλημα του επηρεασμού του εμπορίου μεταξύ κρατών μελών. Για τους λόγους που αναφέρονται στις προηγούμενες προτάσεις μου είμαι πεπεισμένος ότι αυτή η προϋπόθεση συντρέχει στην υπό κρίση υπόθεση.

3. Δεν συμφωνώ όμως με την άποψη ότι, όταν πρόκειται για σύμπραξη επί καθαρά εθνικού επιπέδου, η ύπαρξη επηρεασμού του εμπορίου μεταξύ κρατών μελών μπορεί να συναχθεί απλώς και μόνο επειδή η δομή του ανταγωνισμού στο εσωτερικό αυτού του κράτους μέλους αλλοιώθηκε κατά τέτοιο τρόπο, ώστε οι εισαγωγές να αντιμετωπίζουν συνθήκες διαφορετικές από εκείνες που θα υφίσταντο εάν δεν υπήρχε η συμφωνία. Νομίζω ότι εάν γινόταν δεκτή μια τέτοια αρχή, τότε το μεγαλύτερο μέλος των συμφωνιών επί καθαρά εθνικού επιπέδου θα εθεωρείτο ότι επηρεάζει το εμπόριο μεταξύ κρατών μελών και θα υπαγόταν στο πεδίο εφαρμογής του άρθρου 85. Δεν πιστεύω ότι αυτό είναι σύμφωνο προς το πνεύμα της διατάξεως αυτής.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Tesauro της 28ης Φεβρουαρίου 1989. - PHILIPPE LAMBERT ΚΑΙ ΑΛΛΟΙ ΚΑΤΑ ΔΙΕΥΘΥΝΤΗ ΕΦΟΡΙΑΣ ΤΟΥ ΔΙΑΜΕΡΙΣΜΑΤΟΣ ORNE. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ TRIBUNAL DE GRANDE INSTANCE ΤΟΥ ARGENTAN. - ΦΠΑ - ΑΥΤΟΜΑΤΕΣ ΣΥΣΚΕΥΕΣ ΠΑΙΓΝΙΩΝ. - ΣΥΝΕΚΔΙΚΑΣΘΕΙΣΕΣ ΥΠΟΘΕΣΕΙΣ 317/86, 48, 49, 285, 363 ΩΣ 367/87, 65 ΚΑΙ 78 ΩΣ 80/88.



Συλλογή της Νομολογίας του Δικαστηρίου 1989 σελίδα 00787

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Giuseppe Tesauro ανέπτυξε τις προτάσεις του στις 28 Φεβρουαρίου 1989 (*). Πρότεινε στο Δικαστήριο:

- προκειμένου περί του κρατικού φόρου, η απάντηση περιλαμβάνεται ρητώς στην απόφαση Bergandi

- προκειμένου περί του δημοτικού φόρου, στα εθνικά δικαστήρια εναπόκειται να κρίνουν αν ο φόρος αυτός έχει τα ίδια με τον κρατικό φόρο χαρακτηριστικά, λαμβάνοντας προφανώς υπόψη το γεγονός ότι, κατά την απόφαση Bergandi, η ιδιότητα του οργάνου που επιβάλλει το φόρο, κράτος ή δήμος, είναι άνευ σημασίας, ενώ αυτό που μετρά είναι η δομή του φόρου.

(*) Γλώσσα του πρωτοτύπου: η ιταλική.
Στην επιστολή της 25ης Ιανουαρίου 1980 που απέστειλε η Diaflex στον σύμβουλο της και στην οποία διαφαίνεται η δυνατότητα συνεννοήσεως μεταξύ Diaflex και AKZO, οι τέσσερις κυριότεροι πελάτες χαρακτηρίζονται ως Α, Β, C και D και οι τρεις προμηθευτές ως 1, 2 και 3, εκ των οποίων ο αριθμός 3 υποδηλώνει την Diaflex. Η κατάσταση της αγοράς περιγράφεται ως εξής:

« 1 & 2 have quarrelled and are fighting a price war over C. We are in danger of losing our business with C. If we lower our price we make nothing and could perhaps lose Β (... )

We can talk with 2 if necessary. »

Ακόμη και αν θεωρηθεί ορθή η άποψη της καθής ότι ο αριθμός 2 υποδηλώνει την προσφεύγουσα, δεν νομίζω ότι μπορεί οπωσδήποτε να συναχθεί απευθείας το συμπέρασμα, από τη δυνατότητα συνομιλιών με την επιχείρηση που υποδηλώνει ο αριθμός 2, ότι υπάρχει σύμπραξη μεταξύ τους.
Προτάσεις του γενικού εισαγγελέα Mischo της 12ης Μαΐου 1989. - RAR (REFINARIAS DE ACUCAR REUNIDAS) SA ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ET ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΠΡΟΣΦΥΓΗ ΑΚΥΡΩΣΕΩΣ - ΑΠΑΡΑΔΕΚΤΟ - ΕΝΙΣΧΥΣΕΙΣ ΣΤΙΣ ΒΙΟΜΗΧΑΝΙΕΣ ΡΑΦΙΝΑΡΙΣΜΑΤΟΣ ΑΚΑΤΕΡΓΑΣΤΗΣ ΖΑΧΑΡΗΣ. - ΣΥΝΕΚΔΙΚΑΖΟΜΕΝΕΣ ΥΠΟΘΕΣΕΙΣ 250/86 ΚΑΙ 11/87.



Συλλογή της Νομολογίας του Δικαστηρίου 1989 σελίδα 02045

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Jean Mischo ανέπτυξε τις προτάσεις του στις 12 Μαΐου 1989 (*) . Πρότεινε τα εξής:

"1) Προεχόντως, να απορριφθούν οι δύο προσφυγές ως απαράδεκτες και να καταδικαστεί η προσφεύγουσα στα δικαστικά έξοδα.

2) Σε περίπτωση, ωστόσο, που οι προσφυγές, ή μία από αυτές, θεωρούνται παραδεκτές, να επαναληφθεί η προφορική διαδικασία, προκειμένου να συμπληρωθούν τα στοιχεία που έχει στη διάθεσή του το Δικαστήριο σχετικά με την αίτηση της προσφεύγουσας περί προκαταβολής της ενισχύσεως για το ραφινάρισμα.

3) Οι λοιποί ισχυρισμοί της προσφεύγουσας είναι αβάσιμοι."

(*) Γλώσσα του πρωτοτύπου: η γαλλική.

Β/S/V
Προτάσεις του γενικού εισαγγελέα Mischo της 15ης Ιουνίου 1989. - ANDREAS JAEGER ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΑΛΛΗΛΟΙ - ΠΡΩΗΝ ΥΠΑΛΛΗΛΟΣ ΤΟΥ ΕΥΡΩΠΑΙΚΟΥ ΣΥΝΔΕΣΜΟΥ ΣΥΝΕΡΓΑΣΙΑΣ - ΑΠΟΛΥΣΗ. - ΥΠΟΘΕΣΗ 161/86.



Συλλογή της Νομολογίας του Δικαστηρίου 1989 σελίδα 02467

Pub.RJ σελίδα Pub somm



Προτάσεις του γενικού εισαγγελέα

++++

Ο γενικός εισαγγελέας Jean Mischo ανέπτυξε τις προτάσεις του στις 15 Ιουνίου 1989_+Α(*). Πρότεινε να απορριφθεί η προσφυγή ως αβάσιμη και, κατ εφαρμογή του άρθρου 70 του κανονισμού διαδικασίας, να φέρει κάθε διάδικος τα δικαστικά του έξοδα.

(*) Γλώσσα του πρωτοτύπου: η γαλλική.
Προτάσεις του γενικού εισαγγελέα Mischo της 17ης Μαρτίου 1988. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΟΥ ΒΕΛΓΙΟΥ. - ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΑ ΠΛΟΙΑ ΕΣΩΤΕΡΙΚΗΣ ΝΑΥΣΙΠΛΟΙΑΣ. - ΥΠΟΘΕΣΗ 307/86.



Συλλογή της Νομολογίας του Δικαστηρίου 1988 σελίδα 02677



Προτάσεις του γενικού εισαγγελέα

++++

Κύριε πρόεδρε,

Κύριοι δικαστές,

1. Η βελγική κυβέρνηση δεν αμφισβητεί την ύπαρξη της παραβάσεως που της καταλογίζει η Επιτροπή στην υπό κρίση υπόθεση. Ρητώς αναγνωρίζει την ανάγκη θεσπίσεως εσωτερικών μέτρων προκειμένου να εξασφαλιστεί η συμφωνία του βελγικού δικαίου με την οδηγία 82/714/ΕΟΚ του Συμβουλίου, της 4ης Οκτωβρίου 1982, περί θεσπίσεως τεχνικών προδιαγραφών για τα πλοία εσωτερικής ναυσιπλοΐας (ΕΕ L 301, σ. 1).

2. Η καθής κυβέρνηση προβάλλει ως δικαιολογία για την καθυστέρηση της μεταφοράς της εν λόγω οδηγίας στο εσωτερικό δίκαιο, η οποία, κατά το άρθρο 22 της οδηγίας, όφειλε να είχε πραγματοποιηθεί έως την 1η Ιανουαρίου 1985, το γεγονός ότι αντιμετωπίζει πρόβλημα στην οριοθέτηση των αρμοδιοτήτων δύο υπουργείων όσον αφορά τη χορήγηση των κοινοτικών πιστοποιητικών που καθιερώνει η οδηγία, καθώς και το ότι απαιτείται ένας εσωτερικός συντονισμός για την προσαρμογή πολλών εθνικών ρυθμίσεων.

3. Ωστόσο, "κατά πάγια νομολογία κράτος μέλος δεν μπορεί να επικαλείται διατάξεις, την ακολουθούμενη πρακτική ή καταστάσεις της εσωτερικής του έννομης τάξης για να δικαιολογεί τη μη τήρηση των υποχρεώσεων και προθεσμιών που θέτουν οι οδηγίες" (1). Ομοίως, "κράτος μέλος δεν μπορεί να επικαλεστεί εσωτερικές διοικητικές δυσχέρειες για να δικαιολογήσει τη μη τήρηση των υποχρεώσεων και προθεσμιών που ορίζει το κοινοτικό δίκαιο" (2).

4. Δεν μπορώ, επομένως, παρά να προτείνω στο Δικαστήριο να κάνει δεκτά τα αιτήματα της Επιτροπής και να αναγνωρίσει ότι το Βασίλειο του Βελγίου, παραλείποντας να θεσπίσει εντός της ταχθείσας προθεσμίας τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία 82/714/ΕΟΚ του Συμβουλίου, της 4ης Οκτωβρίου 1982, περί θεσπίσεως τεχνικών προδιαγραφών για τα πλοία εσωτερικής ναυσιπλοΐας, παρέβη τις υποχρεώσεις που υπέχει από τη Συνθήκη. Αυτο συνεπάγεται ότι το καθού κράτος μέλος θα πρέπει να καταδικαστεί στα δικαστικά έξοδα.

(*) Μετάφραση από τα γαλλικά.

(1) Βλέπε, ιδίως, τις αποφάσεις της 24ης Νοεμβρίου 1987, Επιτροπή κατά Ιταλίας, συνεκδικασθείσες υποθέσεις 124/86 και 125/86, Συλλογή σσ. 4661 και 4669, σκέψη 6.

(2) Βλέπε, ιδίως, την απόφαση της 17ης Ιουνίου 1987, Επιτροπή κατά Ιταλίας, 394/85, Συλλογή σ. 2741, σκέψη 12.
Προτάσεις του γενικού εισαγγελέα Mischo της 17ης Μαΐου 1988. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΙΤΑΛΙΚΗΣ ΔΗΜΟΚΡΑΤΙΑΣ. - ΠΑΡΑΒΑΣΗ ΚΡΑΤΟΥΣ - ΠΑΡΑΛΕΙΨΗ ΜΕΤΑΦΟΡΑΣ ΣΤΟ ΕΣΩΤΕΡΙΚΟ ΔΙΚΑΙΟ ΤΗΣ ΟΔΗΓΙΑΣ 82/470/ΕΟΚ ΤΟΥ ΣΥΜΒΟΥΛΙΟΥ - ΠΡΑΓΜΑΤΙΚΗ ΑΣΚΗΣΗ ΤΗΣ ΕΛΕΥΘΕΡΙΑΣ ΕΓΚΑΤΑΣΤΑΣΕΩΣ ΚΑΙ ΤΗΣ ΕΛΕΥΘΕΡΗΣ ΠΑΡΟΧΗΣ ΥΠΗΡΕΣΙΩΝ ΓΙΑ ΤΙΣ ΜΗ ΜΙΣΘΩΤΕΣ ΔΡΑΣΤΗΡΙΟΤΗΤΕΣ ΤΩΝ ΑΠΑΣΧΟΛΟΥΜΕΝΩΝ ΣΕ ΟΡΙΣΜΕΝΕΣ ΒΟΗΘΗΤΙΚΕΣ ΥΠΗΡΕΣΙΕΣ ΤΩΝ ΜΕΤΑΦΟΡΩΝ ΚΑΙ ΤΩΝ ΠΡΑΚΤΟΡΩΝ ΤΑΞΙΔΙΩΝ, ΚΑΘΩΣ ΚΑΙ ΤΩΝ ΕΝΑΠΟΘΗΚΕΥΤΩΝ. - ΥΠΟΘΕΣΗ 310/86.



Συλλογή της Νομολογίας του Δικαστηρίου 1988 σελίδα 03987



Προτάσεις του γενικού εισαγγελέα

++++

Κύριε πρόεδρε,

Κύριοι δικαστές,

1. Επειδή από την προφορική διαδικασία δεν προέκυψε κανένα νέο στοιχείο και τα πραγματικά περιστατικά δεν αμφισβητούνται, μπορώ να αναπτύξω αμέσως τις προτάσεις μου οι οποίες, εξάλλου, θα είναι σύντομες.

2. Το άρθρο 8 της οδηγίας 82/470 του Συμβουλίου, της 29ης Ιουνίου 1982, για τα μέτρα που προορίζονται να διευκολύνουν την πραγματική άσκηση της ελευθερίας εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες των απασχολουμένων σε ορισμένες βοηθητικές υπηρεσίες των μεταφορών και των πρακτόρων ταξιδίων (ομάδα 718 ΔΤΤΒ), καθώς και των εναποθηκευτών (ομάδα 720 ΔΤΤΒ) (1), ορίζει ότι τα κράτη μέλη θέτουν σε ισχύ τα αναγκαία μέτρα για να συμμορφωθούν με την εν λόγω οδηγία εντός προθεσμίας 18 μηνών από την κοινοποίησή της και αμέσως ενημερώνουν σχετικά την Επιτροπή. Η προθεσμία των 18 μηνών έληξε στις 2 Ιανουαρίου 1984.

3. Η ιταλική κυβέρνηση αναγνωρίζει ότι δεν έχει εκπληρώσει τις υποχρεώσεις της, παρατηρεί όμως ότι σχέδιο νόμου προοριζόμενο να θέσει σε εφαρμογή την εν λόγω οδηγία τελεί υπό επεξεργασία.

4. Επιβάλλεται η διαπίστωση ότι το γεγονός αυτό δεν εξαφανίζει την προσαπτόμενη παράβαση. Πράγματι, σύμφωνα με πάγια νομολογία του Δικαστηρίου, τα κράτη μέλη δεν μπορούν να προβάλλουν διατάξεις, πρακτικές ή καταστάσεις της εσωτερικής τους έννομης τάξης για να δικαιολογήσουν τη μη τήρηση των υποχρεώσεων και των προθεσμιών που επιβάλλουν οι οδηγίες (2).

5. Κατά συνέπεια, προτείνω στο Δικαστήριο να κρίνει ότι η Ιταλική Δημοκρατία, μη θεσπίζοντας εντός της προβλεπόμενης προθεσμίας τις αναγκαίες διατάξεις για να συμμορφωθεί με την οδηγία 82/470 του Συμβουλίου, της 29ης Ιουνίου 1982, παρέβη τις υποχρεώσεις που υπέχει από τη Συνθήκη ΕΟΚ και να την καταδικάσει στα δικαστικά έξοδα, κατ' εφαρμογή του άρθρου 69, παράγραφος 2, του κανονισμού διαδικασίας.

(*) Μετάφραση από τα γαλλικά.

(1) ΕΕ L 213 της 21.7.1982, σ. 1.

(2) Απόφαση της 24ης Νοεμβρίου 1987, Επιτροπή κατά Ιταλίας, 125/86, Συλλογή 1987, σ. 4669, σκέψη 6 ομοίως οι πλέον πρόσφατες αποφάσεις της 14ης Ιανουαρίου 1988, Επιτροπή κατά Βελγίου, 227 μέχρι 230/85, Συλλογή 1988, σ. 1, σκέψη 10, ή της 27ης Απριλίου 1988, Επιτροπή κατά Ιταλίας, 225/86, Συλλογλη 1988, σ. 2271, σκέψη 10.
Προτάσεις του γενικού εισαγγελέα Lenz της 25ης Φεβρουαρίου 1988. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΟΥ ΒΕΛΓΙΟΥ. - ΠΑΡΑΒΑΣΗ ΚΡΑΤΟΥΣ - ΠΑΡΑΛΕΙΨΗ ΜΕΤΑΦΟΡΑΣ ΣΤΟ ΕΣΩΤΕΡΙΚΟ ΔΙΚΑΙΟ ΤΗΣ ΟΔΗΓΙΑΣ 82/470/ΕΟΚ ΤΟΥ ΣΥΜΒΟΥΛΙΟΥ - ΠΡΑΓΜΑΤΙΚΗ ΑΣΚΗΣΗ ΤΟΥ ΔΙΚΑΙΩΜΑΤΟΣ ΕΓΚΑΤΑΣΤΑΣΕΩΣ ΚΑΙ ΤΗΣ ΕΛΕΥΘΕΡΗΣ ΠΑΡΟΧΗΣ ΥΠΗΡΕΣΙΩΝ ΤΩΝ ΑΠΑΣΧΟΛΟΥΜΕΝΩΝ ΣΕ ΟΡΙΣΜΕΝΕΣ ΒΟΗΘΗΤΙΚΕΣ ΥΠΗΡΕΣΙΕΣ ΤΩΝ ΜΕΤΑΦΟΡΩΝ ΚΑΙ ΤΩΝ ΠΡΑΚΤΟΡΩΝ ΤΑΞΙΔΙΩΝ, ΚΑΘΩΣ ΚΑΙ ΤΩΝ ΕΝΑΠΟΘΗΚΕΥΤΩΝ. - ΥΠΟΘΕΣΗ 283/86.



Συλλογή της Νομολογίας του Δικαστηρίου 1988 σελίδα 03271



Προτάσεις του γενικού εισαγγελέα

++++

Κύριε πρόεδρε,

Κύριοι δικαστές,

1. Στην παρούσα διαδικασία λόγω παραβάσεως, η Επιτροπή των Ευρωπαϊκών Κοινοτήτων, προσφεύγουσα, ζητεί από το Δικαστήριο να αναγνωρίσει ότι το Βασίλειο του Βελγίου, καθού, μη λαμβάνοντας εντός της προβλεπόμενης προθεσμίας τα αναγκαία νομοθετικά, κανονιστικά και διοικητικά μέτρα για να συμμορφωθεί με την οδηγία 82/470/ΕΟΚ του Συμβουλίου, της 29ης Ιουνίου 1982, για τα μέτρα που προορίζονται να διευκολύνουν την πραγματική άσκηση του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες των απασχολουμένων σε ορισμένες βοηθητικές υπηρεσίες των μεταφορών και των πρακτόρων ταξιδίων (ομάδα 718 ΔΤΤΒ), καθώς και των εναποθηκευτών (ομάδα 720 ΔΤΤΒ) (1), παρέβη τις υποχρεώσεις που υπέχει από την οδηγία, καθώς και από το άρθρο 189, τρίτη παράγραφος, και το άρθρο 5, πρώτη παράγραφος, της Συνθήκης ΕΟΚ.

2. Το άρθρο 8 της οδηγίας αυτής ορίζει ότι τα κράτη μέλη θέτουν σε ισχύ τα αναγκαία μέτρα για να συμμορφωθούν με την οδηγία σε προθεσμία δεκαοκτώ μηνών από την κοινοποίησή της και αμέσως ενημερώνουν σχετικά την Επιτροπή. Η προθεσμία αυτή έληξε στις 2 Ιανουαρίου 1984.

3. Το καθού δεν αμφισβητεί ότι δεν έχουν ληφθεί τα αναγκαία μέτρα προκειμένου το Βέλγιο να συμμορφωθεί με την οδηγία εντός της προβλεπόμενης προθεσμίας.

4. Ασφαλώς το Δικαστήριο πληροφορήθηκε κατά τη σημερινή προφορική διαδικασία ότι στο μεταξύ, με βασιλικό διάταγμα, έχουν ληφθεί μέτρα σχετικά με τη μεταφορά τμήματος της οδηγίας στο εσωτερικό δίκαιο. Δεν υπάρχει όμως αμφιβολία ότι αυτό δεν έγινε εντός της προβλεπόμενης προθεσμίας.

5. Συνεπώς, προτείνω στο Δικαστήριο να αποφανθεί ως εξής:

"1) Μη λαμβάνοντας εντός της προβλεπόμενης προθεσμίας τις αναγκαίες νομοθετικές, κανονιστικές και διοικητικές διατάξεις για να συμμορφωθεί με την οδηγία 82/470/ΕΟΚ του Συμβουλίου, της 29ης Ιουνίου 1982, το Βασίλειο του Βελγίου παρέβη τις υποχρεώσεις που υπέχει από τη Συνθήκη ΕΟΚ.

2) Καταδικάζει το Βασίλειο του Βελγίου στα δικαστικά έξοδα.

(*) Μετάφραση από τα γερμανικά.

(1) ΕΕ 1982, L 213, σ. 1.
Προτάσεις του γενικού εισαγγελέα Darmon της 15ης Δεκεμβρίου 1987. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΙΤΑΛΙΚΗΣ ΔΗΜΟΚΡΑΤΙΑΣ. - ΜΕΘΟΔΟΙ ΕΛΕΓΧΟΥ ΤΗΣ ΒΙΟΔΙΑΣΠΑΣΙΜΟΤΗΤΑΣ ΤΩΝ ΜΗ ΙΟΝΙΚΩΝ ΤΑΣΙΕΝΕΡΓΩΝ ΟΥΣΙΩΝ - ΜΕΤΑΦΟΡΑ ΣΤΗΝ ΕΣΩΤΕΡΙΚΗ ΝΟΜΟΘΕΣΙΑ ΟΡΙΣΜΕΝΩΝ ΟΔΗΓΙΩΝ. - ΥΠΟΘΕΣΗ 309/86.



Συλλογή της Νομολογίας του Δικαστηρίου 1988 σελίδα 01237



Προτάσεις του γενικού εισαγγελέα

++++

Κύριε πρόεδρε,

Κύριοι δικαστές,

1 . Το μόνο σημείο επί του οποίου διαφωνούν η Επιτροπή και η ιταλική κυβέρνηση στην υπό κρίση υπόθεση αφορά το μέγεθος της παραβάσεως . Κατά την Επιτροπή, η παράβαση συνίσταται στο γεγονός της μη μεταφοράς στο εσωτερικό δίκαιο των οδηγιών 82/242 ( 1 ) και 82/243 ( 2 ) του Συμβουλίου . Η ιταλική κυβέρνηση υποστηρίζει ότι η εσωτερική της νομοθεσία περιέχει διατάξεις που επιτρέπουν την επίτευξη ορισμένων στόχων των εν λόγω οδηγιών έτσι ώστε η παράβαση, την οποία δεν αμφισβητεί, δεν συνίσταται παρά στη μερική εφαρμογή των εν λόγω οδηγιών .

2 . Η νομολογία του Δικαστηρίου επιμένει επί της υποχρεώσεως που υπέχουν τα κράτη μέλη να διασφαλίζουν "πλήρη εφαρμογή" ( 3 ) στις κοινοτικές οδηγίες . 'Οπως ομολογεί η καθής κυβέρνηση, αυτό δεν συμβαίνει στην Ιταλία . Το Δικαστήριο, επιπλέον, πάντοτε θεώρησε ότι οι δυσχέρειες που προκύπτουν από εσωτερικές διαδικασίες θεσπίσεως των κανόνων δεν μπορούν να δικαιολογήσουν μια παράβαση .

3 . Προτείνω, κατά συνέπεια, στο Δικαστήριο τα εξής :

- να αναγνωριστεί ότι η Ιταλική Δημοκρατία, μη λαμβάνοντας, εντός της ταχθείσας προθεσμίας, τα απαραίτητα μέτρα για να διασφαλίσει πράγματι την πλήρη εφαρμογή των οδηγιών 82/242 του Συμβουλίου της 31ης Μαρτίου 1982, περί προσεγγίσεως των νομοθεσιών των κρατών μελών των αναφερομένων στις μεθόδους ελέγχου της βιοδιασπασιμότητας των μη ιονικών τασιενεργεών ουσιών, και 82/243 της αυτής ημερομηνίας περί προσεγγίσεως των νομοθεσιών των κρατών μελών των αναφερομένων στις μεθόδους ελέγχου της βιοδιασπασιμότητας των ανιονικών τασιενεργών ουσιών, παρέβη τις υποχρεώσεις που υπέχει από τη Συνθήκη

- να καταδικαστεί η ιταλική κυβέρνηση στα δικαστικά έξοδα .

(*) Μετάφραση από τα γαλλικά .

( 1 ) Απόφαση 82/242 της 31ης Μαρτίου 1982 περί προσεγγίσεως των νομοθεσιών των κρατών μελών των αναφερομένων στις μεθόδους ελέγχου της βιοδιασπασιμότητας των μη ιονικών τασιενεργών ουσιών ( ΕΕ L 109 της 22.4.1982, σ . 1 ).

( 2 ) Απόφαση 82/243 της 31ης Μαρτίου 1982 περί προσεγγίσεως των νομοθεσιών των κρατών μελών των αναφερομένων στις μεθόδους ελέγχου της βιοδιασπασιμότητας των ανιονικών τασιενεργών ουσιών ( ΕΕ L 109 της 22.4.1982, σ . 18 ).

( 3 ) Βλέπε ιδίως τις υποθέσεις 29/84, Επιτροπή κατά Ομοσπονδιακής Δημοκρατίας της Γερμανίας, απόφαση της 23ης Μαΐου 1985, Συλλογή σ . 1661, ιδίως σ . 1673, σκέψη 23 363/85, Επιτροπή κατά Ιταλικής Δημοκρατίας, απόφαση της 9ης Απριλίου 1987, Συλλογή σ . 1733, σκέψη 7 247/85, Επιτροπή κατά Βασιλείου του Βελγίου, απόφαση της 8ης Ιουλίου 1987, Συλλογή σ . 3029, σκέψη 9 262/85, Επιτροπή κατά Ιταλικής Δημοκρατίας, απόφαση της 8ης Ιουλίου 1987, Συλλογή σ . 073, σκέψη 9 .